සිංහල හා හින්දු අලූත් අවුරුද්ද වෙනුවෙන් ගම්බිම් බලා පිටත්ව යන ජනතාවට ගමන් පහසුව සදහා මේ මස 8 වනදා සිට 13 වනදා දක්වා විශේෂ බස් සේවාවක් ක්‍රියාත්මක බව බස්නාහිර පළාත් මාර්ගස්ථ මගී ප්‍රවාහන අධිකාරිය පවසනවා.එහි සභාපති තුසිත නුවන් වනිගරත්න කොළඹ අද පැවති මාධ්‍ය හමුවකදී කියා සිටියේ බස් රථ 500 ක් පමණ ඒ වෙනුවෙන් සූදානම් කර ඇති බවයි.විශේෂයෙන් කර්මාන්තශාලා සේවකයින් සදහා සිය ගම්බිම් බලා යාම සඳහා  බස් රථ අවශ්‍ය බවට ඉල්ලූම් කළහොත් ඒ වෙනුවෙන් විශේෂ වැඩපිළිවෙලක් ක්‍රියාත්මක කරන බවද  ඔහු සඳහන් කළා.මේ අතර, සිංහල හින්දු අලූත් අවුරුද්දට සමගාමීව මේ මස 10 වනදා සිට 19 වනදා දක්වා විශේෂ දුම්රිය ගමන් වාර 48 ක් දිවයින පුරා ක්‍රියාත්මක කරන බව දුම්රිය අතිරේක සාමාන්‍යාධිකාරි නාලක බණ්ඩාර හිරු ප්‍රවෘත්ති අංශයට කියා සිටියා.